Maya Mi Samuelsen

**Maya Mi Samuelsen** (født 1990) er en norsk danser og koreograf fra Karlsøy i Troms. Hun er utdannet fra Skolen for samtidsdans (2012) og har siden jobbet som utøver, hovedsakelig i Nord-Norge.

Oppveksten på Karlsøy har preget Samuelsens kunstneriske virke, der de lokale problemstillingene utforskes i et globalt perspektiv. Samuelsens egne verk preges av stor grad aktivisme, der kampen for naturen og et bærekraftig samfunn har en sentral rolle. Dette kommer blant annet til syne i verkene *Mitt opprør* *mot oppdritt* og *Wind-Wind Situation*. Samuelsen er også en av utøverne i Amund Sjølie Sveens *[[Nordting]].*

Samuelsen jobber både solo og i konstellasjon med andre kunstnere, og beveger seg ofte inn i sjangeroverskridende verk. I 2023/24 er hun en del av verket *Moving Cities,* som er stedsbaserte verk laget for kulturhovedstedene Bodø 2024 og Tartu 2024. Hun har også undervist dans ved kulturskoler, Hålogaland Teater, private danseskoler og gjennom Den kulturelle skolesekken.

Siden 2010 har Samuelsen vært en aktiv del av Karlsøyfestivalen, både som utøver, verkstedholder og koreograf.

Samuelsen sitter i storstyret for Norske Dansekunstnere, som regionsleder for Nord-Norge (2019-). 

## Priser og anerkjennelse
*2017: Karlsøy kommunes kulturpris. 
*2019: Talentstipend fra Sparebankstiftelsen.
*2020: arbeidsstipend av Kulturrådet.
*2022: Nominert til Gulljerven i kategorien «årets bærekrafthelt». 
*2023: tildelt SpareBank 1 Nord-Norges kunstnerstipend.

## Verk (egne og utøver i andres)

* 2023/24: *Moving Cities,* utøver, Bodø 2024/ Tartu 2024
* 2022*: Vaktmester* Samuelsen. Utøver og koreograf. Nypremiere på Dansefestival Barents.
* 2022: *HOOP*. Utøver, verk av De Naive og Roza Moshtagi. Bodø Biennale.
* 2022: *Wind-Wind Situation* forprosjekt, visning på Karlsøyfestivalen.
* 2022: *Korridor*, Koreograf og utøver, Norsk-Russisk samarbeid via zoom, initiert av Ekaterina Bespalova. 2021 *Soft play*, Utøver, prosjekt av Bianca Hisse og Shahrzad Malekian.
* 2019-2021: *Dance artists in the margins of climate change*. Utøver og koreograf, prosjektet er initiert av Dansinitiativet Luleå.
* 2020: *The Answer is Land*. Utøver, forprosjekt, initiert av Elle Sofe Sara og Frode Fjellheim.
* 2020: SukkerSøstre, SukkerFritid. Utøver og koreograf, Haugen Produksjoner.
* 2020: *Out of urgency*, utøver
* 2020: *Dama på Ølhallen*. Utøver monolog. Regi: Ine Camilla Bjørnsen
* 2019: *Beatnaga ii galgga gulgii geahccat/ Don’t judge the dog by its fur*. Utøver, Elle Sofe Sara
* 2019: *MITT OPPRØR MOT OPPDRITT*. Koreograf og utøver. Urpremiere på Vårscenefest
* 2018-dd: *Nordting*. Utøver, Amund Sjølie Sveen
* 2018: *Kreativ Lab*. Utøver. Arr. CoDa, Dansearena nord, Bærum Kulturhus
* 2018: Power of Diversity. Utøver. Arr. Pikene på broen. Murmansk Russland
* 2017: *Møte med Mennesket*. Utøver. Arr. HATS.
* 2017 *Kulturnatta.* Utøver. Arr. RadArt, Rådstua Teaterhus, Tromsø
* 2017: *Darkmatters*. Medskapende utøver. Idé og konsept: Loan TP Hoang.
* 2017: *Vintervariete*. Utøver. Arr. Kulta 25 år.
* 2016: *TYGG*. Utøver. Haugen Produksjoner.
* 2016: *Kulturnatta*. Utøver. Arr. RadArt, Rådstua Teaterhus, Tromsø
* 2015: *Underlandet*. Medskapende utøver. Jubileumsforestilling. Arr. Rom for dans, Oslo
* 2015: *Borrowed Landscapes*. Utøver. Heine Alvdal. Kortreist dansefestival, Inderøya
* 2014: *Latterlig Ondt*. Utøver og koreograf. Radvent, Rådstua Teaterhus, Tromsø
* 2014: *Kulturnatta.* Utøver. Arr. RadArt, Rådstua Teaterhus, Tromsø
* 2014: *Soloperformance*. Arr. Karlsøyfestivalen. Festspillene i Nord-Norge. Harstad
* 2014: *Jo*. Utøver og koreograf. Vårscenefest arr. RadArt, Tromsø
* 2014: *Mmmm*. Utøver og koreograf. RadVent, Tromsø
* 2012-2022: Karlsøyfestivalen. Utøver, koreograf og verkstedholder.

## Referanser


## Eksterne lenker
* https://mayami.no/